Pada 19 Julai 2021, **seorang pelajar lelaki Menengah Satu berusia 13 tahun maut dipercayai ditetak** dengan sebilah kapak di Sekolah Tinggi River Valley di Boon Lay, Singapura. Penyerang yang disyaki itu ialah seorang pelajar lelaki Menengah Empat berusia 16 tahun yang ditangkap tidak lama selepas kejadian itu. Kejadian ini mendapat perhatian meluas, dengan laporan menyatakan bahawa kejadian ini "tidak pernah terjadi sebelumnya dalam sejarah Singapura".

Serangan dan susulan
--------------------

Serangan itu berlaku antara pukul 11:16 hingga 11:44 pagi waktu tempatan di tandas tingkat empat di Sekolah Tinggi River Valley.  Dua kumpulan pelajar menemui suspek, seorang pelajar Menengah Empat di luar tandas pada pukul 11.35 pagi dengan sebilah kapak. Ketika suspek meminta mereka memanggil polis, para pelajar bergegas ke bilik darjah mereka dan melakukan sekatan pergerakan sambil memberi amaran kepada guru mereka.

Seorang guru kemudian berhadapan dengan suspek dan meminta meletakkan kapaknya di lantai. Suspek mematuhi arahan itu dan dibawa ke bilik mesyuarat. 

Suspek kemudian ditangkap oleh Pasukan Polis Singapura. Seluruh sekolah dikenakan sekatan sehingga sekitar jam 3:30 petang  Oleh kerana hari berikutnya merupakan Hari Raya Haji selaku cuti umum negara, para pelajar kembali ke sekolah pada 21 Julai.

Suspek
------

Menurut kenyataan Pasukan Polis Singapura beberapa jam setelah kejadian itu, "siasatan semula menunjukkan bahawa kedua-dua remaja itu tidak saling kenal." Ia juga terungkap bahawa suspek sebelumnya pernah cuba membunuh diri dua tahun sebelumnya dan telah dibawa ke Institut Kesihatan Mental. Dia didakwa telah membeli kapak yang digunakan dalam serangan itu secara dalam talian. Menurut Channel 8 News, suspek hanya ingin menyerang orang pertama yang memasuki tandas.

Suspek yang tidak boleh didedahkan namanya berdasasrkan undang-undang Singapura oleh kerana usianya, dituduh membunuh pada 20 Julai dan direman di Pusat Perubatan Kompleks di Penjara Changi bagi penilaian psikiatri. Sebagai suspek bawah umur, dia dilindungi oleh Akta Kanak-kanak dan Orang Muda dan tidak boleh dihukum mati jika didapati bersalah atas tuduhan membunuh, dengan hukuman maksimum adalah penjara seumur hidup.

Reaksi
------

Menurut akhbar tempatan *The Straits Times*, serangan itu tidak pernah terjadi sebelumnya dalam sejarah Singapura. Kedua Perdana Menteri Lee Hsien Loong dan Menteri Pendidikan Chan Chun Sing menulis di Facebook bahawa mereka "terkejut", sementara Kementerian Pendidikan dan Sekolah Tinggi River Valley mengatakan bahawa mereka "sangat sedih" dengan kejadian itu. Presiden Halimah Yacob berpendapat bahawa "ibu bapa, sekolah dan masyarakat kita tidak mampu menangani situasi ini." Menteri Undang-Undang dan Ehwal Dalam Negeri K. Shanmugam mengatakan bahawa "sukar untuk menggambarkan sejauh mana kesedihan mereka (ibu bapa mangsa)".  Beberapa anggota Kabinet dan pemimpin agama tempatan juga secara terbuka mengulas mengenai serangan itu.

Rujukan
-------


1. ↑  "Boon Lay community, counsellors ready to support River Valley High School: Desmond Lee". *Channel News Asia*. 19 Julai 2021.
2. ↑  Sood, Amy (20 Julai 2021). "Singapore police arrest teen for suspected murder of 13-year-old boy". *CNN*.
3. 1 2  Lam, Lydia (20 Julai 2021). "Teenager charged with murdering fellow student at River Valley High School". *Channel News Asia*. Dicapai pada 20 Julai 2021.
4. 1 2  Wei Kai, Ng (27 Julai 2021). "How River Valley High School tragedy unfolded: Student seen holding axe, asking others to call police". *The Straits Times*. Dicapai pada 28 Julai 2021.
5. ↑  "River Valley High School death: Police seize axe after Sec 4 student allegedly kills Sec 1 student". *The Straits Times*. 19 Julai 2021.
6. ↑  "'Serious incident' at River Valley High School involving Sec 1 boy; Sec 4 male student assisting with police investigations". *Today*. 19 Julai 2021.
7. 1 2  Shiying, Wong (21 Julai 2021). "Solemn mood at River Valley High School as students return to campus". *The Straits Times*. Dicapai pada 21 Julai 2021.
8. ↑  "Teenager arrested for suspected involvement in the death of 13-year-old victim". Pasukan Polis Singapura. 19 Julai 2021. Dicapai pada 19 Julai 2021.
9. ↑  Iau, Jean (20 Julai 2021). "River Valley High School death: Early investigations suggest axe bought online, says Shanmugam". *The Straits Times*. Dicapai pada 20 Julai 2021.
10. ↑  立化中学发生命案 嫌犯疑持斧头砍人. *Channel 8 News* (dalam bahasa Cina). 19 Julai 2021.
11. 1 2  "'Words fail us because we can't understand': PM Lee on River Valley High tragic incident". *Today*. 20 Julai 2021.
12. ↑  "Singapore police to charge 16-year-old with murder after alleged attack on 13-year-old in secondary school". *South China Morning Post*. 19 Julai 2021.
13. ↑  Goh, Yan Han (23 Julai 2021). "More can be done for youth facing mental health issues: President Halimah". *The Straits Times*.
14. ↑  "Singapore shocked by killing of boy, 13, at school". *BBC*. 20 Julai 2021.
15. ↑  Tay, Hong Yi (24 Julai 2021). "Religious leaders from 10 faiths pray for teen who died and for S'pore". *The Straits Times*.